Sagsøger Apple – iPad mini giver kvalme

Her er en af de mere kuriøse nyheder fra techland. En række brugere har trukket Apple i retten, fordi den seneste iPad mini giver dem kvalme. Da iPad’en kom på markedet i efteråret sidste år, modtog skærmen en del kritik for “jelly scrolling”.

Apple fortalte dengang, at det var “helt normalt”, men en gruppe brugere hævder altså, at det gør iPad’en helt ubrugelig. Det fortæller Macrumours.

Gruppesagsmålet køres ved Califiornia District Court og af retsdokumenterne fremgår det, at iPad mini-skærmen har forårsaget “køresyge, kvalme, opkast og migræne” hos ejerne.

Den såkaldte “jelly scrolling” opstår eksempelvis, når man bladrer gennem en side med tekst. Her vil den ene side af skærmen bevæge sig langsommere end den anden.

Eksempel på “jelly scrolling” (foto: iFixit).

Ifølge anklagerne fortsatte Apple med at sælge iPad mini 6, på trods af at de vidste, at skærmen var defekt. Gruppen hævder at Apple forsøger at dække over enhedernes fejl, og anklager Apple for bedrageri, falsk reklame og overtrædelse af Californien konkurencelovgivning.

Anklagerne kræver, naturligvis, kontant erstatning til de ramte kunder.

Medierne Arstechnica og The Verge var blandt dem, der gav iPad mini-skærmen kritik for “jelly scrolling”. Men sidstnævntes Dieter Bohn nedtoner samtidig problemet.

https://twitter.com/backlon/status/1440678843589689346?s=21

Ifølge Arstechnicas Andrew Cunningham sagde en Apple-talsmand i slutningen af september, at effekten er “normal adfærd for LCD-skærme”. Den påstand blev bakket op af reperationsfirmaet iFixit, der dog også sagde, at effekten er mere fremtrædende på iPad mini. Det skyldes, ifølge iFixit, en detalje, nemlig at skærmen controller er monteret lodret i enheden. I andre iPads er den monteret vandret.

Sagsøger Apple – iPad mini giver kvalme